钦定古今图书集成/历象汇编/庶征典/第177卷 > 《瑞龟游宫沼赋》〈有序〉周存
## 钦定古今图书集成/历象汇编/庶征典/第177卷 > 《瑞龟游宫沼赋》〈有序〉周存

王者嘉瑞曰：“四灵龟” 其一也。皇帝握图御㝢，十有一年，秋七月旬有一日，龟雄雌各一，游于内池，甲耀金毛，文滋绿彩。帝乃出示百官，以议其瑞，佥曰“至德之应也。” 少司成命文士赋以美焉。敢布下才，同夫《体物。赋》曰：

介虫之长，实曰“灵龟。”明阴阳以应化，察利害以俟时。
于穆我皇，德无不被。春国洋溢，神物来萃。虽四灵其
必臻，懿双龟以时瑞。陋众水而不处，选天池以自寄。
金甲炫晃，带璧日以流光；绿毛丰茸，度薰风而含吹。
不唼喋于𬞟藻，恣东西于荷芰。尔其有金者刚，有毛
者柔，示刚柔之合体，表形德之具修。昭品类之德性，
“备雄雌以共游。信皇德之上达，俾灵物之告休。”观乎
巡金塘，乐翠沼；晦迹无竞，凝神不扰。引修颈而乌伸，
动圆目而珠皎。映红蕖而灼烁，吸清露之缥缈；天资
独智，笑渔者而萦罗；人谋既臧，鄙太卜之问兆。若夫
百茎蓍下，九派江中；顺众流而五色斯易，迈千龄而片云在空。岂比夫“承天眷，感宸衷，盼”青琐兮邻紫宫。
顾宅中之可宝，瑞皇室兮无穷。